ఈనాడు
1974 ఆగష్టు 10న రామోజీరావు విశాఖపట్నం శివార్లలోని, సీతమ్మధార పక్కన నక్కవానిపాలెం అనే ఊరిలో ఈనాడును ప్రారంభించాడు. అదే సంవత్సరం ఆగష్టు 28 తేదీన ఈ పత్రిక రిజిస్టర్ చేయబడింది. చాలా సాధారణంగా, ఏ ఆర్భాటాలు లేకుండా 5000 ప్రతులతో ఈనాడు ప్రస్థానం మొదలైంది. ప్రారంభంలోనే ఈనాడుకు కొన్ని ప్రత్యేకతలుండేవి.
సూర్య
సూర్యఒక తెలుగు దినపత్రిక. ఇది 21 అక్టోబర్ 2007 సంవత్సరంలో ఆంధ్ర ప్రదేశ్ గవర్నర్ నారాయణ్ దత్ తివారీ చే ప్రారంభించబడినది. ఈ పత్రిక అధిపతి తెలుగు సినిమా నిర్మాత నూకారపు సూర్యప్రకాష్ రావు. ఈ పత్రిక తెలుగు దినపత్రికలలో మొదటిగా ప్రామాణిక యూనికోడ్ పధ్దతిలో అంతర్జాలంలో ప్రచురింపబడింది. ఈ పత్రికజాలస్థలి సమాచారం 2010 సెప్టెంబరు 1 నుండి శాశ్వత లింకులను కలిగివున్నది.